[{"text_idx": "#000005", "text": "Pezh a gont en doare ma roed da anavezout an estran\u0303jourien, e oa da gentan\u0303 an tu-diavaez, a c\u2019helle merkan\u0303 orin o bro, pe get. Goude-se e anavezed o dishen\u0303velderiou\u0300, hini o relijion, hini iskister o buhezegezh, o boaziou\u0300 hag o kustumou\u0300, o zemz-spered hag o neuz. Hag evit echuin\u0303, dreist-holl an dan\u0303jer en o ser evit buhez ar Vretoned. Evit-se e veze techet ar gronikerien da c\u2019hoen\u0303vin\u0303 tem an aloubadeg peurbadus a lakae bec\u2019h war o c\u2019henvroiz, ha taolennet e veze ganto ar bagadou\u0300 barbared pagan evel diaouled, ha kement-all a nerzh a lakaent evit diskuilh mennadou\u0300 ar C\u2019hallaoued war an dugelezh. An holl glichedou\u0300-se a zegas deomp memestra un toullad mat a ditourou\u0300 war mennadou\u0300 ideologel a veze gant an istorourien. Ret-mat e oa kaout enebourien evit kemer skiant war dibarelezh ar Vretoned o-unan, hag unvanin\u0303 ar gumuniezh tro-dro d\u2019he frin\u0303s. Un abeg e oa an estran\u0303jourien, implijet evel un digarez hag evel ur spisverk a roe tro da lakaat war-wel \u00abbroad ken glorius ar Vretoned\u00bb."}]